ชื่อสถานที่: ครัวสุโข
ประเภท: ร้านอาหาร กาแฟ เบเกอรี่
ที่อยู่: 99/1-3 หมู่ 2
ตำบล: เมืองเก่า
อำเภอ: เมืองสุโขทัย
จังหวัด: สุโขทัย
รหัสไปรษณีย์: 64210
พิกัด: 17.01099, 99.71396

“ครัวสุโข” เป็นร้านอาหารพื้นบ้านที่ขึ้นชื่อในเรื่องของความคิดสร้างสรรค์ของเมนูและที่สำคัญรสชาติดี ใครที่เคยเดินทางไปยังสนามบินสุโขทัยคงจะเคยเห็นหรือได้เข้าไปลองรับประทานร้านนี้ เพราะร้านตั้งอยู่ในบริเวณโครงการเกษตรอินทรีย์ ในสนามบินสุโขทัย หลายเมนูของทางร้าน ก็จะนำวัตถุดิบจากทางโครงการเกษตรอินทรีย์มาประกอบอาหาร บรรยากาศสบาย ๆ บ้าน ๆ ที่นี่ไม่มีเครื่องปรับอากาศ รับลมเย็นและกลิ่นไอ(กลิ่นอาย)ดินจากทุ่งนา ร้านนี้น่าจะเป็นที่ถูกใจของคนกรุง เพราะบรรยากาศนั่งทานข้าวในทุ่งฟังเสียงนกร้อง หาไม่ได้ง่าย ๆ ในกรุงเทพฯ